St.Tropez 1109 | LekkeSlaap
St Tropez 1109 is 'n knus selfsorgwoonstel wat ideaal geleë is in die veilige St Tropez-woonstelblok in die Strand, net oorkant die swemstrand. Die woonstel bied beeldskone uitsigte oor Valsbaai en is net 'n paar minute van die gholfbaan en die inkopieparadys, Somerset Mall, af. Dit is die ideale bestemming vir 'n rustige strandvakansie en dis net 30 minute se ry van Kaapstad Internasionale Lughawe en na aan Stellenbosch waar jy 'n verskeidenheid wynplase kan besoek.
St Tropez 1109 bied gemaklike slaapplek vir tot 6 gaste en beskik oor 3 slaapkamers, 2 badkamers en 'n oopplan-kombuis, -eetkamer en -leefarea. Die eerste slaapkamer het 'n koningingrootte-bed en die tweede slaapkamer het 'n dubbelbed, derde slaapkamer het 2 enkelbeddens. Alle slaapkamer het dakwaaiers.
Die kombuis is volledig toegerus vir selfsorg en sluit 'n stoof en oond, 'n ketel en 'n broodrooster in. Daar is ook 'n wasmasjien en 'n tuimeldroër. Die gerieflike sitkamer het 'n plafonwaaier en 'n TV met volle DStv.
Die St Tropez-kompleks het gemeenskaplike wasgoedgeriewe wat met munte werk op die grondvloer en ook gemeenskaplike braaigeriewe. Veilige toesluitmotorhuis beskikbaar.